ᱪᱤᱠᱢᱚᱜᱚᱞᱩᱨ ᱦᱚᱱᱚᱛ

ᱪᱤᱠᱢᱚᱜᱚᱞᱩᱨ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱥᱤᱧᱚᱛ ᱨᱮ ᱡᱚᱛᱚ ᱠᱷᱚᱱ ᱢᱟᱲᱟᱝ ᱠᱚᱯᱷᱤ ᱪᱟᱥ ᱫᱚ ᱪᱤᱠᱢᱚᱜᱚᱞᱩᱨ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱪᱤᱠᱢᱚᱜᱚᱞᱩᱨ ᱨᱮ ᱵᱩᱨᱩ ᱱᱚᱶᱟ ᱯᱟᱪᱮ ᱜᱷᱟᱴ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱛᱩᱸᱜᱟ ᱟᱨ ᱵᱷᱚᱫᱽᱨᱟ ᱞᱮᱠᱟᱱ ᱜᱟᱰᱟ ᱨᱮᱱᱟᱜ ᱜᱟᱰᱟ ᱢᱮᱱᱟᱜᱼᱟ ᱾ ᱢᱩᱞᱞᱟᱭᱚᱱᱜᱤᱨᱤ, ᱱᱚᱶᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱩᱥᱩᱞ ᱢᱮᱱᱟᱜᱼᱟ, ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱚᱛᱱᱚᱜ
ᱪᱤᱠᱢᱚᱜᱚᱞᱩᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ, ᱪᱤᱠᱢᱚᱜᱚᱞᱩᱨ, ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱸᱜᱽᱞᱳᱨ ᱠᱷᱚᱱ ᱒᱕᱑ ᱠᱤᱞᱚᱢᱤᱴᱚᱨ (᱑᱕᱖ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱟᱨ ᱪᱚᱸᱫᱽᱨᱚ ᱫᱨᱚᱬ ᱵᱩᱨᱩ ᱟᱨ ᱡᱷᱩᱲ ᱵᱤᱨ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱱᱚᱛ ᱑᱒° ᱕᱔' ᱔᱒' ᱟᱨ ᱑᱓° ᱕᱓' ᱕᱓' ᱠᱚᱧᱮ ᱚᱥᱟᱨ ᱟᱨ ᱗᱕° ᱐᱔' ᱕᱖' ᱟᱨ ᱗᱖° ᱒᱑' ᱕᱐' ᱥᱟᱢᱟᱝ ᱞᱚᱝᱡᱤᱴᱭᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱥᱟᱢᱟᱝ ᱠᱷᱚᱱ ᱯᱟᱪᱮ ᱫᱷᱟᱹᱨᱤᱡ ᱱᱚᱶᱟ ᱟᱹᱰᱤ ᱡᱤᱞᱤᱧᱟ ᱑᱓᱘.᱔ ᱠᱤᱞᱚᱢᱤᱴᱚᱨ ᱟᱨ ᱠᱚᱧᱮ ᱠᱷᱚᱱ ᱮᱛᱚᱢ ᱫᱷᱟᱹᱨᱤᱡ ᱘᱘.᱕ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱫᱟᱜ ᱑᱙᱒᱕ ᱢᱤᱞᱤ ᱫᱟᱜ ᱦᱩᱭᱩᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱩᱥᱩᱞ ᱛᱷᱟᱱ ᱢᱩᱞᱞᱟᱭᱚᱱᱜᱤᱨᱤ ᱠᱟᱱᱟ, ᱱᱚᱶᱟ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱙᱒᱖ ᱢᱤᱴᱚᱨ ᱩᱥᱩᱞᱟ, ᱱᱚᱶᱟ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱟᱹᱰᱤ ᱩᱥᱩᱞ ᱛᱷᱟᱱ ᱦᱚᱸ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱓᱐% (᱒᱑᱐᱘.᱖᱒ ᱜᱟᱺᱴ ᱠᱤᱞᱚᱢᱤᱴᱚᱨ) ᱵᱤᱨ ᱛᱮ ᱫᱟᱯᱟᱞ ᱟᱠᱟᱱᱟ ᱾Geographical details of Chikmagalur district are discussed by  ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮ ᱥᱤᱢᱚᱜᱟ, ᱠᱚᱧᱮᱼᱥᱟᱢᱟᱝ ᱨᱮ ᱫᱟᱣᱚᱬᱜᱮᱨᱮ, ᱥᱟᱢᱟᱝ ᱨᱮ ᱪᱤᱛᱨᱚᱫᱩᱨᱜᱽ ᱟᱨ ᱛᱩᱢᱠᱩᱨ ᱦᱚᱱᱚᱛ, ᱮᱛᱚᱢ ᱦᱟᱥᱚᱱ, ᱮᱛᱚᱢᱼᱯᱟᱪᱮ ᱨᱮ ᱮᱛᱚᱢ ᱠᱚᱱᱱᱚᱲ ᱟᱨ ᱯᱟᱪᱮ ᱨᱮ ᱩᱰᱩᱯᱤ ᱛᱮ ᱞᱟᱜᱟᱣᱜᱼᱟ ᱾ ᱵᱷᱚᱫᱽᱨᱟ, ᱛᱩᱸᱜᱟ,, ᱦᱮᱢᱵᱚᱛᱤ, ᱱᱮᱛᱨᱚᱵᱚᱛᱤ ᱟᱨ ᱵᱮᱫᱽᱵᱚᱛᱤ ᱜᱟᱰᱟ ᱦᱚᱱᱚᱛ ᱠᱷᱚᱱ ᱚᱸᱰᱚᱠᱚᱜᱼᱟ ᱾

ᱦᱚᱲ ᱮᱞᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱤᱠᱢᱚᱜᱚᱞᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱑᱓᱗,᱙᱖᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱶᱟ ᱥᱟᱭᱯᱨᱟᱥ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱚᱰ ᱟᱭᱞᱮᱸᱰ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱶᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱔᱐᱘ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱕᱘ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱠᱤᱞᱚᱢᱤᱴᱚᱨ (᱔᱒᱐ᱹ/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ -᱐.᱒᱘% ᱛᱟᱦᱮᱸ ᱠᱟᱱᱟ ᱾ᱪᱤᱠᱢᱚᱜᱚᱞᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱐᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱙.᱒᱔% ᱢᱮᱱᱟᱜᱼᱟ ᱾ 

᱘᱑% ᱦᱚᱲ ᱮᱞ ᱫᱚ ᱫᱮᱦᱟᱛ ᱴᱚᱴᱷᱟ ᱨᱮ ᱛᱟᱦᱮᱸᱱᱟᱠᱚ ᱟᱨ ᱛᱟᱨᱟ ᱫᱚ ᱑᱙% ᱫᱚ ᱥᱚᱦᱨᱤ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾ ᱛᱟᱞᱩᱠᱟ ᱨᱮᱫᱚ, ᱥᱨᱤᱝᱜᱮᱨᱤ ᱛᱟᱞᱩᱠ ᱨᱤᱱ ᱦᱚᱲ ᱮᱞ ᱟᱹᱰᱤ ᱠᱟᱹᱡ ᱜᱮᱭᱟ ᱠᱚ ᱟᱨ ᱪᱤᱠᱢᱚᱜᱚᱞᱩᱨ ᱛᱟᱞᱩᱠ ᱨᱤᱱ ᱦᱚᱲ ᱮᱞ ᱫᱚ ᱟᱹᱰᱤ ᱰᱮᱦᱮᱨ ᱜᱮᱭᱟ ᱠᱚ   

ᱠᱚᱱᱱᱚᱲ ᱫᱚ ᱱᱤᱭᱟᱹ ᱦᱚᱱᱚᱛ ᱨᱮ ᱨᱚᱲᱮᱫ ᱯᱟᱹᱨᱥᱤ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Chikmagalur district's official government site

ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ